Vanrhynsdorp Eagles bly onoorwonne - My Matzikama | My Matzikama
Op Saterdag, 19 Augustus, het die Vanrhynsdorp Eagles-rugbyspanne na Vredendal-Noord gereis om kragte te meet teen Invincible RVK op Invincible se tuisgrond, Jive Park, soos dit vir baie bekend staan. Die wedstryde was beslis die kyk werd.
Die A-span van Vanrhynsdorp Eagles het Invincble RVK met 34-30 geklop. Die puntemakers van Eagles was as volg: Drieë: William Hahn, Adrian Cloete, Tyrone Boks, Devano Otto en Godfrey Love. Anthony Linnert het gesorg vir drie doelskoppe en een strafskop. A-span puntemakers van Invincible RVK is onbekend.
Vanrhynsdorp Eagles se B-span het hul wedstryd teen Invincible RVK met 11-17 verloor: Drieë: Henrico Afrika. Twee strafdoele is oorgesit deur Joel Adams. Invincible RVK se B-span puntemakers is onbekend.
Volgens Bill Engelbrecht, sekretaris van Vanrhynsdorp Eagles-rugbyklub, is die A-span van Eagles tans tweede op die Boland Noord-Weste se gemeenskapskild-puntelys en is die manne deur na die top 12 wat op Saterdag, 2 September afskop.
“Die manne van Vanrhynsdorp Eagles sal op Saterdag, 26 Augustus, hul laaste wedstryde teen Marines van Lambertsbaai op Eagles se sportterrein speel, voor die top 12 wedstryde begin,” sê Engelbrecht.
Engelbrecht voeg ook by dat baie rugbytoeskouers hierdie wedstryde bygewoon het en dat die gees op die rugbyveld ook lekker was. Volgens Engelbrecht sal die tye en plekke van die top 12 wedstryde nog bekend gemaak word.
Invincible-spelers wat gaan uitdraf
Op Saterdag, 29 Julie, gaan die manne in swart en wit van Invincible RVK van Vredendal na Citrusdal reis...
Vredendal-rugbyklub begin met oefensessies
Die Vredendal-rugbyklub het in aksie gespring en oefening het amptelik begin. Die manne van die rugbyklub het gister begin...
Invincible RVK-span aangekondig
Die manne van Invincible RVK van Vredendal is gereed om op Saterdag, 5 Augustus, kragte te meet teen Cederberg...
Plaaslike sokkerliga amper weer aan die gang
Die plaaslike sokkerliga-seisoen skop weer einde vandeesmaand af. Spanne van Vredendal, Lutzville en Koekenaap neem jaarliks deel aan die...
Woeker met jou talente by vanjaar se Daisy Z-talentkompetisieExcelsiors-rugbyklub se uitslae